Datum: 7. 8. 2025

Spoštovani,

objavljamo odgovore na zastavljena vprašanja gospodarskega subjekta za javno naročilo št. **VKS-122/25** **Oddaja gradbenih odpadkov, ki nastajajo pri vzdrževanju vodovodnega in kanalizacijskega omrežja ter pri zbiranju odpadkov v JP VOKA SNAGA d.o.o.,** ki so bila posredovana naročniku preko Portala javnih naročil.

VPRAŠANJE:Datum prejema: 05. 08.2025 13:42

Pozdravljeni, če prav razumemo razpisno dokumentacijo lahko z več različnimi pogodbami/referencami dosežemo zahtevano skupno količino obdelanih odpadkov. Torej ni potrebno imeti ene reference v skupni količini vsaj 5.000 t obdelanih odpadkov? Hvala za pojasnilo in lep pozdrav.

ODGOVOR:

Da, gospodarski subjekt, ki oddaja ponudbo za Sklop 2 mora predložiti vsaj 1 (eno) referenco (ali več različnih referenc), s katero izkazuje, da je v obdobju zadnjih 3 (treh) let, šteto do datuma, določenega za oddajo ponudb, v neprekinjenem enoletnem obdobju (12 mesecev) zagotovil in izvedel storitev obdelave odpadka (17 01 07, 17 09 04), v minimalni skupni količini 5.000 ton.

V primeru večjega števila predloženih referenc se morajo vse potrjene reference nanašati na enako enoletno obdobje (12 mesecev).

VPRAŠANJE:Datum prejema: 05. 08.2025 16:22

Pozdravljeni, prosimo za odgovor v zvezi z javnim naročilom za Sklop 2. Zanima nas, za koliko ton načrtuje naročnik običajno odvoz (ena pošiljka - tovorno vozilo) odpadkov iz njegove lokacije? V predračunu tudi ni omenjene postavke nalaganja odpadkov na tovorno vozilo na lokaciji naročnika pred odvozom, zato pravilno sklepamo, da bo nalagal naročnik sam? Hvala za odgovor in lep pozdrav.

ODGOVOR:

V primeru, da se odvaža z vlečnimi/priklopnimi vozili se načrtuje posamezni odvoz z naklado med 23 in 25 tonami neto. V primeru odvoza z manjšimi tovornimi vozili se odvaža oziroma vozilo naloži do najvišje skupne dovoljene teže vozila. Nakladanje zagotavlja naročnik, kot je opredeljeno v petem odstavku 4. člena osnutka okvirnega sporazuma.

JAVNI HOLDING Ljubljana, d.o.o.

Sektor za javna naročila